Návrh rozhodnutie Rady z […] o pridelení finančných prostriedkov uvoľnených z projektov v rámci 9. a predchádzajúcich európskych rozvojových fondov (ERF) na účely riešenia potrieb najzraniteľnejších skupín obyvateľstva v Sudáne /* KOM/2010/0195 v konečnom znení - NLE 2010/0104 */





[pic] | EURÓPSKA KOMISIA | Brusel, 3.5.2010 KOM(2010)195 v konečnom znení 2010/0104 (NLE) Návrh ROZHODNUTIE RADY z […] o pridelení finančných prostriedkov uvoľnených z projektov v rámci 9. a predchádzajúcich európskych rozvojových fondov (ERF) na účely riešenia potrieb najzraniteľnejších skupín obyvateľstva v Sudáne DÔVODOVÁ SPRÁVA Sudánska vláda sa rozhodla neratifikovať revidovanú Dohodu z Cotonou. Príčinou odmietnutia ratifikácie je článok 11 ods. 6, podľa ktorého zmluvné strany Dohody z Cotonou dávajú súhlas „podniknúť kroky k ratifikácii a vykonávať Rímskeho štatútu a súvisiacich listín“. Medzinárodný trestný súd vydal v marci 2009 zatýkací rozkaz na sudánskeho prezidenta Omara al-Bašíra, a to dvakrát za vojnové zločiny a päťkrát za zločiny proti ľudskosti. V dôsledku neratifikácie Dohody Sudán nemá prístup k finančným prostriedkom, ktoré by mu inak boli sprístupnené v rámci 10. národného indikatívneho programu ERF v objeme 297 milliónov EUR, z ktorých 258 miliónov EUR predstavuje programovateľné finančné prostriedky (balík finančných prostriedkov A) a 39 miliónov EUR je určených na nepredvídateľné potreby (balík finančných prostriedkov B), ktoré sú v súčasnosti ponechané v desiatom rezervnom fonde ERF. Európska únia súhlasí, že súčasná politická situácia v Sudáne, ako aj dramatická humanitárna kríza v Darfúre a v južnom Sudáne, vyžaduje výraznú účasť EÚ vrátane poskytnutia nevyhnutnej pomoci sudánskemu obyvateľstvu. Vzhľadom na voľby v apríli 2010 a referendum o odtrhnutí juhu v januári 2011 musí Európska únia ako mocnosť využiť všetky možnosti na dosiahnutie mieru a stability v Sudáne vrátane južného Sudánu a Darfúru a demokratickej transformácie celej krajiny. Nedostatok spôsobený nedostupnosťou 10. ERF značne zníži schopnosť EÚ pomôcť populácii a prisieť k stabilizovaniu krajiny, čo môže ovplyvniť širšie územie. Členské štáty preto požiadali Európsku komisiu, aby hľadala inovatívne riešenia, ako dostať prostriedky k obyvateľom Sudánu. V tomto kontexte Európska komisia navrhuje použiť časť finančných prostriedkov uvoľnených z ktorejkoľvek krajiny alebo regiónu v rámci 9. ERF a predchádzajúcich ERF na tento účel. Celková suma uvoľnených finančných prostriedkov v súčasnosti predstavuje 186,67 miliónov EUR. Najskôr sa počítalo s požiadavkou použiť tieto finančné prostriedky v kontexte návrhu Komisie 2010 na revíziu výkonnosti 10. ERF Radou[1]. V článku 1 ods. 4 vnútornej dohody o 10. ERF sa nevylučuje kedykoľvek použiť uvoľnené finančné prostriedky z 9. ERF a predchádzajúcich ERF, pokiaľ o tom na návrh Komisie jednohlasne rozhodne Rada. Toto rozhodnutie by bolo výnimkou z tzv. doložky o platnosti ustanovenej v tomto článku, keďže by sa ním umožnilo použiť finančné prostriedky z predchádzajúcich ERF. Finančné prostriedky by boli pridelené na základe zhodnotenia potrieb, ktoré majú v Sudáne spoločne vykonať členské štáty EÚ, a následného rozhodnutia Európskej komisie o financovaní. Po rozhovoroch s členskými štátmi EÚ na pracovnej skupine pre AKT v januári a februári 2010 Komisia predkladá pripojené rozhodnutie Rady, ktorým sa prideľujú finančné prostriedky vo výške 150 miliónov EUR z prostriedkov uvoľnených z projektov v rámci 9. ERF a predchádzajúcich ERF na účel riešenia potrieb najzraniteľnejších skupín obyvateľstva v Sudáne. 2010/0104 (NLE) Návrh ROZHODNUTIE RADY z […] o pridelení finančných prostriedkov uvoľnených z projektov v rámci 9. a predchádzajúcich európskych rozvojových fondov (ERF) na účely riešenia potrieb najzraniteľnejších skupín obyvateľstva v Sudáne RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na návrh Komisie, so zreteľom na Vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT-ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES[2], najmä na jej článok 1 ods. 4 a článok 6, keďže: 1. Sudánska vláda sa rozhodla neratifikovať revidovanú Dohodu z Cotonou, a tým stratila prístup k 10. európskemu rozvojovému fondu (ERF) národného indikatívneho programu (NIP) s celkovým objemom prostriedkov 294,9 milliónov EUR, ktorý sa v súčasnosti ponecháva v 10. ERF; 2. Súčasná politická situácia v Sudáne, ako aj humanitárna kríza v Darfúre, južnom Sudáne a prechodových oblastiach vyžaduje výraznú účasť Európskej únie vrátane poskytnutia nevyhnutnej pomoci sudánskemu obyvateľstvu. Nedostatok spôsobený nedostupnosťou 10. ERF značne zníži schopnosť EÚ pomôcť populácii a prispieť k stabilizovaniu krajiny, čo môže ovplyvniť širšie územie; (3) Na vyplnenie tohto nedostatku, ktorý sa vyskytne, je vhodné použiť finančné prostriedky uvoľnené z 9. ERF a predchádzajúcich ERF; (4) Finančné prostriedky by sa mali použiť na uspokojenie potrieb najzraniteľnejších skupín obyvateľstva v Sudáne najmä na územiach postihnutých vojnou vrátane južného Sudánu a Darfúru. Budú pridelené na základe rozhodnutia o financovaní, ktoré má prijať Komisia; takisto by sa malo prijať ustanovenie, ktorým sa pokryjú náklady na podporné opatrenia; (5) Tieto finančné prostriedky by mali byť spravované na základe centralizovaného a spoločného hospodárenia na účely zjednodušenia a podľa implementačných opatrení pre 10. ERF, PRIJALA TOTO ROZHODNUTIE: Článok 1 3. Finančné prostriedky vo výške 150 miliónov EUR uvoľnené z projektov v rámci 9. a predchádzajúcich ERF sa prideľujú na účely riešenia potrieb najzraniteľnejších skupín obyvateľstva v Sudáne. 2 % z tejto sumy sú určené na podporné výdavky Komisie. 4. Tieto finančné prostriedky sa spravujú na základe centralizovaného a spoločného hospodárenia v súlade s pravidlami a postupmi platnými pre 10. ERF. 5. Toto rozhodnutie nadobúda účinnosť XXXX. V Bruseli [...] Za Radu predseda [1] Podľa čl. 1 ods. 10 vnútornej dohody o 10. ERF „Rada vykonáva revíziu výkonnosti spolu so štátmi AKT (…) Revízia sa vykonáva na základe návrhu, ktorý vypracuje Komisia v roku 2010. Táto revízia výkonnosti prispeje k rozhodnutiu o výške finančnej spolupráce po roku 2013“. [2] Ú. v. EÚ L 247, 9.9.2006, s. 32.